PROOEMIUM. 
tum virium acquirere poteram , quantum opus esset, 
tum ut schedas meas , quas Ornithologici et Amphibio- 
logici argumenti per septem annos in Museis nostris 
Monacensibus elaboraveram et literis mandaveram, cri- 
tica arte recenserem, ac propria contemplatione illu- 
strarem, corrigerem, augerem; tum ut congererem ac 
descriptione amplecterer res quasdam, quae animalium 
historiam spectantes, a seculi duodevicesimi fine hucus- 
que detectae sunt a Belgis in Archipelago Indiae orien- 
talis, atque in ipsius Asiae terra firma, ab Anglis in 
Nova Hollandia , quae terra tantam copiam praebet 
animalium forma et structura non minus differentium 
ab omnibus reliqui orbis animalibus, quam inter se af- 
finium; quas porro ex Africa meridionali, quam per- 
fluunt flumina Gambia et Senegal, attulerunt Franco- 
galli, quas Germani ex Africae plagis septentrionalibus, 
praesertim ex Aegypto et Nubia , denique ex Americae 
regionibus calidioribus; cpiae res omnes depositae sunt 
et conservantur in istis Museis Europae excellentissi- 
mis. Ut brevi dicam, non poteram nisi his museis vi- 
sitatis pervenire ad propositi mei finem, nimirum ut illis, 
qui Zoologiae scientiae tali studio sint dediti, quod in 
ipsis animalibus cognoscendis nitatur, non in doctrinis 
et conjecturis formandis, commodem opus, quod pro- 
pria contemplatione ac observatione utens non sine ali- 
quo succesu conetur evellere e libris nostris Avium et 
Amphibiorum scientias attingentibus errores quam plu- 
rimos, quos his scientiis intruserunt nonnulli naturae 
studium profitentes, verum opinionibus potius quam 
sensibus grassantes in cognoscendis naturae rebus, adeo 
ut nulla unquam propria consideratione instituta, para- 
sitorum in modum aliorum tantum sudore vescantur ac 
libros modo vita carentes , non vivam rerum naturam 
quum interrogent, doctrinas procreent monstrosas et 
deformes. Ad tales doctrinas refellendas intentis viri- 
bus laboravi, ut rerum imagines praeberem , quae co- 
loris ac formarum integerrimam fidem prae se ferant. 
